Author: Július Heriban
Last saved by: agenda0
Company: S CO MV SR

VLÁDA  SLOVENSKEJ  REPUBLIKY

NÁVRH  UZNESENIA
VLÁDY  SLOVENSKEJ  REPUBLIKY

k návrhu na poskytnutie humanitárnej pomoci utečencom z Afganistanu vládou Slovenskej republiky

Zo dňa:        . októbra 2001

Predkladateľ : 	minister vnútra 

Podnet :	ako iniciatívny návrh 

Stupeň utajenia:

VLÁDA  SLOVENSKEJ  REPUBLIKY

Vláda

A. 	súhlasí

	A.1. s návrhom na poskytnutie humanitárnej pomoci utečencom z Afganistanu vládou SR,
	
	A.2.  s odoslaním materiálu Ministerstva hospodárstva SR spravovaného Správou štátnych 
		hmotných rezerv SR, Ministerstva dopravy, pôšt a telekomunikácií SR, Ministerstva vnútra
		SR a Ministerstva obrany SR podľa  zoznamu uvedeného v prílohe predloženého materiálu,

	A.3.  s odoslaním materiálu sústredeného v rámci humanitárnej zbierky,

	A.4.  s uvoľnením predmetnej materiálnej humanitárnej pomoci zo zásob mobilizačných rezerv;

B. ukladá	

	ministrovi vnútra
ministrovi zahraničných vecí

B.1. zabezpečiť dopravu materiálnej humanitárnej pomoci v rámci prvej etapy a jej odovzdanie
	zástupcom Úradu OSN pre koordináciu humanitárnych záležitostí (UN OCHA) v Brindisi   
  v Taliansku,

	do 10. 11. 2001
	
B.2. zabezpečiť dopravu materiálnej humanitárnej pomoci v rámci druhej etapy a jej odovzdanie
	zástupcom UN OCHA v Brindisi v Taliansku,

	do 30. 11. 2001

ministrovi vnútra

B.3.  zabezpečiť v rámci vlastných rozpočtových zdrojov úhradu výdavkov spojených 
         s prepravou 1. etapy materiálnej humanitárnej pomoci do Brindisi v Taliansku,
	
	  do 15 dní po ukončení pomoci
	
	 B.4.   vyčísliť finančné výdavky spojené	s prepravou 2. etapy materiálnej humanitárnej pomoci                       
               do Brindisi v Taliansku a tieto predložiť k úhrade ministerstvu financií,

		 do 10 dní po ukončení pomoci		
ministerke financií

     B.5. vyčleniť z položky Všeobecná pokladničná správa – rezerva vlády finančné prostriedky vo 
             vyčíslenej výške a tieto použiť na úhradu výdavkov spojených s prepravou 2. etapy  
             materiálnej humanitárnej pomoci,

             do 5 dní po predložení

predsedovi Správy štátnych hmotných rezerv SR 

B.6. zabezpečiť v súčinnosti s ministrom hospodárstva doplnenie uvoľneného materiálu 
	do zásob mobilizačných rezerv bez nároku na finančné  prostriedky zo štátneho rozpočtu
	SR z vlastných obmenových účtov,         

	do 30. 11. 2001.

 Vykonajú : 	minister vnútra
		minister zahraničných vecí
                          ministerka financií
		minister hospodárstva
   	minister dopravy, pôšt a telekomunikácií
	minister obrany
	predseda Správy štátnych hmotných rezerv SR